ΚΑΝΟΝΙΣΜΟΣ (ΕΟΚ) αριθ. 570/93 ΤΗΣ ΕΠΙΤΡΟΠΗΣ της 11ης Μαρτίου 1993 για την πρόβλεψη αντισταθμιστικής αποζημίωσης στις οργανώσεις παραγωγών για τους τόνους που παραδόθηκαν στη βιομηχανία κονσερβών κατά τη διάρκεια της περιόδου από 1ης Ιουλίου μέχρι 30 Σεπτεμβρίου 1992 εκτός του είδους τόνος με κίτρινα πτερύγια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγορών στον τομέα των προϊόντων αλιείας (1), και ιδίως το άρθρο 18 παράγραφος 8,

Εκτιμώντας:

ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται υπό ορισμένες προϋποθέσεις στις οργανώσεις παραγωγών τόνου της Κοινότητας για τις ποσότητες τόνων που παραδόθηκαν στη βιομηχανία κονσερβών κατά τη διάρκεια της τρίμηνης περιόδου την οποία αφορούν οι διαπιστώσεις σχετικά με τις τιμές δεδομένου- ότι συγχρόνως η μέση τριμηνιαία τιμή στην κοινοτική αγορά και η τιμή "ελεύθερο στα σύνορα" αυξημένη, ενδεχομένως, από τον αντισταθμιστικό φόρο που της επεβλήθη, βρίσκονται σε επίπεδα χαμηλότερα από το 93 % της κοινοτικής τιμής στην παραγωγή του εν λόγω προϊόντος-

ότι, το άρθρο 1 παράγραφος 2 του κανονισμού (ΕΟΚ) αριθ. 575/92 της Επιτροπής (2), με τον οποίο υπόκειται ο τόνος albacore στην τήρηση της τιμής αναφοράς, καθορίζει έναν αντισταθμιστικό φόρο σε περίπτωση εισαγωγής με μια τιμή "ελεύθερο στα σύνορα" κατώτερη μιας τιμής αναφοράς που καθορίστηκε για τους τόνους με κίτρινα πτερύγια- ότι η ανάλυση της κατάστασης στην κοινοτική αγορά γι' αυτό το είδος οφείλει να λάβει υπόψη της το ποσό του αντισταθμιστικού φόρου, που ενδεχομένως έχει καταβληθεί- ότι, δεδομένου ότι αυτή η πληροφορία δεν είναι ακόμη διαθέσιμη, είναι σωστό να διαχωριστεί η χορήγηση της αντισταθμιστικής αποζημίωσης αυτού του είδους από αυτήν των άλλων ειδών-

ότι η ανάλυση της κατάστασης στην κοινοτική αγορά για τα είδη του τόνου εκτός του τόνου με κίτρινα πτερύγια επέτρεψε να διαπιστωθεί ότι για ένα είδος και παρουσίαση του εξεταζομένου προϊόντος κατά την περίοδο από 1ης Ιουλίου έως 30 Σεπτεμβρίου 1992, τόσο η μέση τριμηνιαία τιμή της αγοράς όσο και η τιμή "ελεύθερο στα σύνορα" που αναφέρονται στο άρθρο 18 του κανονισμού (ΕΟΚ) αριθ. 3759/92 βρίσκονται σε επίπεδα χαμηλότερα από το 93 % της ισχύουσας κοινοτικής τιμής στην παραγωγή η οποία καθορίστηκε με τον κανονισμό (ΕΟΚ) αριθ. 3570/91 του Συμβουλίου της 28ης Νοεμβρίου 1991 περί του καθορισμού, για την αλιευτική περίοδο 1992, της κοινοτικής τιμής στην παραγωγή των τόνων που προορίζονται για τη βιομηχανία κονσερβών των προϊόντων που υπάγονται στον κωδικό ΣΟ 1604 (3)-

ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά την έννοια του άρθρου 18 παράγραφος 2 του κανονισμού (ΕΟΚ) αριθ. 3759/92, δεν δύνανται να υπερβαίνουν σε καμία περίπτωση, για το συγκεκριμένο τρίμηνο, τα όρια που αναφέρονται στην παράγραφο 4 του εν λόγω άρθρου-

ότι οι ποσότητες που επωλήθησαν και παραδόθησαν κατά τη διάρκεια του συγκεκριμένου τριμήνου στη βιομηχανία κονσερβών που βρίσκεται εντός του τελωνειακού εδάφους της Κοινότητας είναι μεγαλύτερες, για την παλαμίδα, των ποσοτήτων που επωλήθησαν και παρεδόθησαν κατά τη διάρκεια του ιδίου τριμήνου των τριών τελευταίων αλιευτικών περιόδων- ότι οι ποσότητες αυτές υπερβαίνουν τα όρια που αναφέρονται στην παράγραφο 4 δεύτερη περίπτωση του άρθρου 18 του κανονισμού (ΕΟΚ) αριθ. 3759/92 και ότι πρέπει για τα προϊόντα αυτά να περιοριστεί ο συνολικός όγκος των ποσοτήτων που είναι δυνατό να επωφεληθούν αποζημίωσης και να οριστεί η κατανομή των ποσοτήτων αυτών μεταξύ των ενδιαφερομένων οργανώσεων παραγωγών, ανάλογα με την παραγωγή τους στη διάρκεια του ιδίου τριμήνου των αλιευτικών περιόδων 1984 έως 1986-

ότι, ως εκ τούτου, πρέπει να αποφασισθεί η χορήγηση αντισταθμιστικής αποζημίωσης για την περίοδο από 1ης Ιουλίου έως 30 Σεπτεμβρίου 1992 για τα εν λόγω προϊόντα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92, εκτός από αυτήν που ανταποκρίνεται στο είδος τόνος με κίτρινα πτερύγια, εφαρμόζεται για την περίοδο από 1ης Ιουλίου έως 30 Σεπτεμβρίου 1992 για τα ακόλουθα προϊόντα:

/* ΠΙΝΑΚΕΣ: δείτε Ε.Ε. */

Άρθρο 2

1. Ο συνολικός όγκος των ποσοτήτων που είναι δυνατόν να επωφεληθούν αποζημίωσης περιορίζεται ως εξής:

Παλαμίδα ολόκληρη: 13 406 τόνοι.

2. Η κατανομή του συνολικού όγκου μεταξύ των ομάδων παραγωγών προσδιορίζεται στο παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Μαρτίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 62 της 7. 3. 1992, σ. 9.

(3) ΕΕ αριθ. L 338 της 10. 12. 1991, σ. 6.

ΠΑΡΑΡΤΗΜΑ

Κατανομή, μεταξύ των οργανώσεων παραγωγών, των ποσοτήτων τόνου εκτός του τόνου με κίτρινα πτερύγια που είναι δυνατόν να επωφεληθούν της αντισταθμικής αποζημίωσης για την περίοδο από 1ης Ιουλίου μέχρι 30 Σεπτεμβρίου 1992 σύμφωνα με το άρθρο 18 παράγραφος 5 του κανονισμού (ΕΟΚ) αριθ. 3759/92 με ποσότητες κατά ποσοστιαία μερίδα της αποζημίωσης ΠΑΛΑΜΙΔΑ

/* ΠΙΝΑΚΕΣ: δείτε Ε.Ε. */